26 S. VISSERING 



ologiae practicae studio futuro Euangelii ministro prorsus necessario. Multi 

 eo tempore mirati sunt, virum eruditione et doctrina adeo praestantem 

 dicendi argumentum sumsisse Theologiam practicam. Sed ubi postea, 

 scholis apertis , animadvertissent , hunc praeceptorem discipulis suis suam 

 practicae Theologiae experientiam inprimis sincere et omnibus viribus im- 

 pertiri sibi proposuisse, admirantes novam hanc laudis materiem ipsi me- 

 rito constituerunt. Itaque omnes, collegae, discipuli, cives, optime de eo 

 augurabamur et sperabamus. Sed Summo rerum humanarum Moderatori 

 aliter visum est. Ubi culrnen honorum attigit, quasi vitae quoque metam 

 attigisset, huic vitae cursus conclusus est; suisque et nobis, Academiae, 

 disciplines , praematura morte, ut hominum iudicat imprudentia, eripitur 73 ). 



Qua iactura de novo nee opinato afflictae iuventuti Tu inprimis, quo es 

 in omne bonum ardore, opitulatus es, Clar. KOENEN, cum in Te susce- 

 peris intermissis nee tamen desiderandis scholis pro viribus vacare. Quo 

 magis etiam laetati sumus, Regi augustissimo placuisse, Te, postquam 

 omnibus plaudentibus per biennium fere extraordinariam Theologiae pro- 

 fessionem obiisses, in Ordinariorum Professorum numerum referre. Nee 

 minus nobis ipsis quam Tibi gratulati sumus ex animo, cum Te mox 

 gratissimum Senatus socium salutavimus 74 ). 



Et Tibi gratulamur, Cl. PRINS, eodem regio decreto in quartam Facul- 

 tatis Theologicae cathedram vocato. Quo benevolo animo ad nos adveneris, 

 qualemque hi Te doctorem habituri sint, in elegantissima oratione, qua 

 nuper munus auspicatus es, egregie significavisti 75 ). Profitentem Te audivi- 

 mus , Tibi persuasum esse , futures theologos non solum in viros doctos , 

 qui Ecclesiae dogmata diserte edoceant et strenue defendant , verum etiam 

 in viros ab omni parte bonos eclucandos esse; tales autem evasuros tantum 

 esse per academicam institutionem , quae omnes omnino complectatur artes , 

 variasque exerceat ingenii dotes, quaeque vitae communis usu, variorum 

 praeceptorum commercio, et aequalium consortio, nihil humani alienum 

 esse debere doceat. Cuius sapientiae non tantum doctorem Te sed exem- 

 plar quoque habebunt discipuli Tui. 



